**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÂRGU MUREŞ PRIMAR,**

**Administraţia Domeniului Public SOÓS ZOLTÁN**

**Biroul Parcări, Garaje şi Ridicări Maşini**

**Nr. 8749/905 din 04.02.2021**

**R E F E R A T D E A P R O B A R E**

**pentru modificarea și completarea Regulamentului privind activitatea de ridicare, transport, depozitare și eliberare a vehiculelor staționate neregulamentar, precum şi a celor fără stăpân şi abandonate pe domeniul public sau privat al Municipiului Târgu Mureş anexă la HCL nr.179/2019**

În momentul de față, în Municipiul Târgu Mureș, se află un număr de aproximativ 400 de autovehicule abandonate pe domeniul public, care ocupă spaţii de parcare ce ar putea fi folosite de alte vehicule ce participă activ la mobilitatea cetăţenilor.

Prin hotărârea nr. 179/2019, Consiliul Local a aprobat un regulament pentru ridicarea autovehiculelor vehiculelor staționate neregulamentar, precum şi a celor fără stăpân şi abandonate. Cu toate acestea, precizăm că legislația în materie a fost actualizată în repetate rânduri de la data adoptării acelei hotărâri. Regulamentul actual în vigoare nu este conform cu aceste modificări, iar procedura de ridicare este una îngreunată, dat fiind numărul mare de etape pe care autorităţile sunt obligate să le parcurgă, ajungându-se ca ridicarea unui singur vehicul să dureze până la 4 luni sau mai mult.

Din cauza acestor lacune legislative, Parlamentul a aprobat o serie de modificări legislative la O.G. nr.21/2002 privind gospodărirea localităților urbane și rurale și la Legea nr. 421/2002 privind privind regimul juridic al vehiculelor fără stăpân sau abandonate pe terenuri aparținând domeniului public sau privat al statului ori al unităților administrativ-teritoriale, concretizate prin Legea 273/2020, respectiv Legea 97/2020.

În vederea coroborării regulamentului aprobat prin H.C.L. 179/2019 cu noile reglementări în materia ridicărilor de vehicule, astfel cum au fost mai sus menționate, considerăm că se impune modificarea și completarea acestuia.

În privința competenței Consiliului Local de a instituii reguli cu privire la ridicarea vehiculelor amintim că prin H.G. nr. 965/2016 pentru modificarea și completarea Regulamentului de aplicare a O.U.G. nr. 195/2002, aprobat prin H.G. nr. 1391/2006, s-au instituit norme juridice care conferă autorităților publice locale și administratorului drumului public atribuții privind ridicarea vehiculelor.

H.G. 965/2016, a fost adptată ca urmare a Deciziei I.C.C.J. nr. 9/2015, prin care s-a stabilit că procedura de aplicare a măsurii tehnico-administrative constând în ridicarea vehiculelor staționate/oprite neregulamentar pe partea carosabilă, prevăzută de art. 64 și art. 97 alin. (1) lit. d) și alin. (6) din O.U.G. nr. 195/2002, republicată, nu poate fi reglementată prin hotărâri ale consiliilor locale.

Prin urmare, considerăm că reglementarea procedurii de ridicare a vehiculelor abandonate și fără stăpân este atributul exclusiv al Consiliului Local, motiv pentru care supunem aprobării proiectul de hotărâre alăturat.

**Aviz favorabil al**

**Administraţiei Domeniului Public**

**Ing. Florian Moldovan**

Şef Birou Parcări, Garaje și Ridicări Mașini

Ec. Popasav Cristinel

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÂRGU MUREŞ PRIMAR,**

**CONSILIUL LOCAL MUNICIPAL T]RGU MUREŞ SOÓS ZOLTÁN**

**H O T Ă R Â R E A nr.\_\_\_\_**

**din\_\_\_\_\_\_\_\_\_\_\_\_\_\_\_\_\_\_2021**

**pentru modificarea și completarea Regulamentului privind activitatea de ridicare, transport, depozitare și eliberare a vehiculelor staționate neregulamentar, precum şi a celor fără stăpân şi abandonate pe domeniul public sau privat al Municipiului Târgu Mureş anexă la HCL nr.179/2019**

**Consiliul local municipal Târgu Mureş, întrunit în şedinţă ordinară de lucru,**

**Având în vedere:**

a) Referatul de aprobare a Serviciului Public Administrația Domeniului Public prin Biroul Parcări, Garaje și Ridicări Mașini nr. 8749/905 din 04.02.2021 *pentru modificarea și completarea Regulamentului privind activitatea de ridicare, transport, depozitare și eliberare a vehiculelor staționate neregulamentar, precum şi a celor fără stăpân şi abandonate pe domeniul public sau privat al Municipiului Târgu Mureş anexă la HCL nr. 179/2019*

b) Avizele favorabile ale compartimentelor de specialitate;

c) Raportul conisiilor de specialitate din cadrul Consiliului local municipal Târgu Mureș;

**În conformitate cu prevederile:**

- art. 64 și art. 128, alin. (1), lit. g) din O.U.G. nr. 195/2002 privind circulația pe drumurile publice, republicată, cu modificările și completările ulterioare;

- art. 203^1 – art. 203^4 din H.G. nr. 1391/2006 pentru aprobarea Regulamentului de aplicare a O.U.G. nr. 195/2002, cu modificările și completările ulterioare;

- art. 7, lit. h) și k) din Legea nr. 155/2010 a poliției locale, republicată, cu modificările și completările ulterioare;

- O.G.nr.71/2002 privind organizarea şi funcţionarea serviciilor publice de administrare a domeniului public şi privat de interes local cu modificările și completările ulterioare;

- O.G. 21/2002 , actualizată prin Legea 273/2020, art 24^2, privind gospodărirea localităților urbane și rurale;

- Legea nr. 421/2002 privind privind regimul juridic al vehiculelor fără stăpân sau abandonate pe terenuri aparținând domeniului public sau privat al statului ori al unităților administrativ-teritoriale, cu modificările și completările ulterioare;

- Legea 448/2006, art.100, litera g, privind protecția și promovarea drepturilor persoanelor cu handicap, republicată, cu modificările și completările ulterioare;

În temeiul Art. 129 alin.(1), alin. (2) lit. d) și alin. (7), lit. s), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r ă ş t e :**

**Art. I.** Regulamentulprivind activitatea de ridicare, transport, depozitare și eliberare a vehiculelor care care blochează circulaţia, precum şi a celor fără stăpân şi abandonate pe domeniul public sau privat al Municipiului Tîrgu Mureş, aprobat prin H.C.L. nr 179 din 30.05.2019, se modifică și se completează după cum urmează:

**1.** Se modifică titlul regulamentului astfel: **Regulamentul privind activitatea de ridicare, transport, depozitare și eliberare a vehiculelor staționate neregulamentar, care blochează circulația, precum şi a celor fără stăpân şi abandonate pe domeniul public sau privat al Municipiului Târgu Mureș**.

**2**. Se completează art.1 din regulament prin introducerea literelor h) și i) cu următorul cuprins:

*h)* *O.G. 21/2002, actualizată prin Legea 273/2020, art 24^2, privind gospodărirea localităților urbane și rurale;*

*i) Legea 448/2006, art.100, litera g, privind protecția și promovarea drepturilor persoanelor cu handicap.*

**3**. Se completează art.5 din regulament prin introducerea literei w) cu următorul cuprins:

w) Conducătorul vehiculului este direct răspunzător în situația în care prezența unor persoane fizice și juridice în vehicul nu este vizibilă cu ocazia dispunerii sau punerii în executare a măsurii tehnico-administrative sau prezența unor bunuri (recipiente, etc) ce pot determina deteriorări autovehiculului.

**4.** Se completează art. 9 din regulament prin introducerea literei e) cu următorul cuprins:

*e) 290 lei, sancțiune contravențională privind încălcarea normelor legale aplicate de către Poliția Locală sau Poliția Rutieră.*

**5.** Se completează anexa 1 la Regulament cu privire la Dispoziția de ridicare a vehiculului prin introducerea O.G. 21/2002 actualizată prin Legea 273/2020 cu art 24^2 și cu, art.100, lit. g din Legea 448/2006 ca bază legală de sancționare.

**Art. II**. Celelalte prevederi ale Regulamentuluiprivind activitatea de ridicare, transport, depozitare și eliberare a vehiculelor care care blochează circulaţia, precum şi a celor fără stăpân şi abandonate pe domeniul public sau privat al Municipiului Târgu Mureş rămân neschimbate.

**Art. III.** Cu aducerea la îndeplinire a prezentei hotărâri se încredinţează Executivul Municipiului Târgu Mureş prin Administraţia Domeniului Public – Biroul Parcări, Garaje şi Ridicări Maşini și Direcţia Poliţia Locală.

**Art. IV.** În conformitate cu prevederile Art. 252, alin. 1, lit. c , ale. Art. 255 din OUG nr. 57/2019 privind Legea Contenciosului Administrativ și art. 3, alin. (1) din Legea nr. 554/2004 privind legea contenciosului administrativ, prezenta hotărâre se înaintează Prefectului Județului Mureș pentru exercitarea controlului de legalitate.

**Art. V.**.Prezenta hotărâre se comunică:

* Administrația Domeniului Public;
* Direcția Poliția Locală;
* Serviciului Rutier din cadrul I.P.J. Mureș

**Viză de legalitate,**

**Secretar General al Municipiului Târgu Mureş,**

**Soós Erika**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**